Pärast seda, kui Tallinna piiramine oli nurjunud, kartis üks venelastega koostööd tegema hakanud liivimaalastest, endine Tartu stiftifoogt Elert Kruse, tsaari kättemaksu ning otsustas Poola teenistusse üle minna. Enne seda püüdis ta aga Tartut poolakate kätte mängida, korraldades seal venelastevastase  mässu. See siiski ebaõnnestus ja paljud tartlased hukati ning küüditati. Sellest ehmunud hertsog Magnus põgenes Saaremaale. Kuid peagi sai selgeks, et tsaari viha teda ei ohusta ning ta jäi jätkuvalt "Liivimaa kuningaks".